Návrh 
na vymenovanie členov Akreditačnej komisie

P. č.	Meno

(Pôvodne vymenovaný člen - členstvo zaniklo)	Rok
nar.	Člen 
AK
doteraz	Navrhovaná funkcia 

Funkčné obdobie do:	Odbor	Navrhovateľ	Pracovisko	
1.	prof. RNDr. Lev Bukovský, DrSc.

(prof. RNDr. Lev Bukovský, DrSc.)	1939	áno	ďalší člen

31. 8. 2010	Informačné vedy, matematika
matematika (matematická logika)	Univerzita Komenského v Bratislave
Univerzita P. J. Šafárika v Košiciach
Univerzita sv. Cyrila a Metoda v Trnave
Ministerstvo zdravotníctva SR	Univerzita P. J. Šafárika  v Košiciach 
Prírodovedecká fakulta	
2.	prof.  Milan Čorba

(prof. Daniel Fischer, akad. mal.)

novonavrhovaný	1940	nie	ďalší člen

31. 8. 2010	Umelecké odbory
divadelné umenie - scénografia	Podpredseda vlády SR Ivan Mikloš 
Ministerstvo financií SR
Vysoká škola múzických umení
Vysoká škola výtvarných umení
Ministerstvo kultúry SR
	Vysoká škola múzických umení
Činoherná a bábkarská fakulta	
3.	doc. RNDr. Roman Frič, DrSc.

(prof. Dr. MVDr. Jozef Laurinčík, DrSc.
– vzdanie sa)

novonavrhovaný 	1944	nie	ďalší člen

31. 8. 2008	Informačné vedy,
matematika
(matematika a štatistika)	Katolícka univerzita v Ružomberku
	Slovenská akadémia vied
Matematický ústav
pracovisko v Košiciach
Katolícka univerzita v Ružomberku (úväzok)	
4.	prof. dr. MA Ing. Július Horváth, Ph.D.

(doc. PaedDr. Štefan Šutaj, DrSc.)  

novonavrhovaný	1955	nie	ďalší člen	Ekonómia a manažment
(ekonomická teória, makroekonomika, medzinárodné ekonomické vzťahy)	Podpredseda vlády SR  I. Mikloš
Ministerstvo financií SR 	Stredoeurópska univerzita v Budapešti 
(Maďarská republika)
Univerzita Komenského v Bratislave 
Fakulta sociálnych a ekonomických vzťahov 	
5.	prof. PaedDr. Ľudmila Jančoková, CSc.

(prof. PaedDr. Ľudmila Jančoková, CSc.)

	1953	nie	ďalší člen

31. 8. 2010	Výchova a vzdelávanie
( športová edukológia - t. č. skup. „služby“, podskupina „osobné služby“)	Prešovská univerzita v Prešove
Univerzita Mateja Bela v Banskej Bystrici	Univerzita Mateja Bela v Banskej Bystrici
Fakulta humanitných vied	
6.	prof. Ing. Pavol Kukuča, PhD.

(prof. Ing. Pavol Kukuča, PhD.)

	1945	nie	ďalší člen

31. 8. 2010	Konštrukčné inžinierstvo, technológie
(technické vedy)
(dopravná technika -spaľovacie motory)	Žilinská univerzita  v Žiline
	Žilinská univerzita  v Žiline
Strojnícka fakulta
	
7.	prof. Ing. Miroslav Líška, CSc.

(plk. gšt. prof. Ing. Michal Pružinský, CSc. – nezlučiteľnosť funkcií)

novonavrhovaný	1956	nie	ďalší člen

31. 8. 2006	Obrana a vojenstvo – (vojenské spojovacie a informačné systémy)	Ministerstvo obrany SR
	Vojenská akadémia v Liptovskom Mikuláši
Katedra informatiky a výpočtovej techniky	
8.	prof. RNDr. Peter Mikulecký, CSc.

(prof. RNDr. Peter Mikulecký, CSc.)
	1948	nie	ďalší člen

31. 8. 2010	Ekonómia, manažment
aplikovaná (manažérska) informatika	Prešovská univerzita v Prešove
Ekonomická univerzita v Bratislave
Vysoká škola manažmentu v Trenčíne	Univerzita v Hradci Králové
Fakulta informatiky a managementu
(Česká republika)
	
9.	prof. JUDr. Peter Vojčík, CSc.

(prof. JUDr. Helena Barancová, DrSc.)

novonavrhovaný 	1951	nie	ďalší člen

31. 8. 2010	Právne vedy - právo	Univerzita P. J. Šafárika v Košiciach
	Právnická fakulta Univerzity P. J. Šafárika v Košiciach	

Charakteristiky novonavrhovaných členov Akreditačnej komisie

Prof.  Milan Čorba

	Prof. Milan Čorba sa narodil v roku 1940. Je významný kostýmový výtvarník, špecializuje sa na činohru, spolupracuje s operou a baletom doma a v zahraničí. Popri tom je výtvarníkom kostýmov filmových a televíznych diel na Slovensku a v zahraničí. Samostatne tvorí aj v oblasti scénografie. V rokoch 1963 – 1991 bol zamestnancom Československej televízie – štúdio Bratislava ako výtvarník kostýmov, kde sa podieľal a doposiaľ v Slovenskej televízii sa podieľa na tvorbe inscenácií a televíznych filmov. Vytvoril viac ako 400 televíznych inscenácií v Bratislave, Prahe, Brne a Košiciach, 108 filmov doma a v zahraničí a do 200 divadelných inscenácií doma a v zahraničí. Pôsobil ako zamestnanec v čiastočnom úväzku Divadla na korze a SND v Bratislave. V rokoch 1978 – 1988 spolupracoval ako výtvarník kostýmov v zákazkových skupinách Filmexportu v Prahe, kde sa podieľal na tvorbe koprodukčných filmov. Na VŠMU vyučuje od roku 1975 (najprv externe). Od roku 1990 je interným pedagógom Činohernej a bábkarskej fakulty VŠMU a pôsobí na Katedre scénografie. V r. 1991 sa habilitoval na docenta, v r. 1995 bol vymenovaný za profesora. V r. 1990 – 1996 vykonával funkciu dekana ČaBF a v rokoch 1997 – 2003 funkciu rektora VŠMU. Pôsobil a pôsobí vo významných vedeckých a umeleckých grémiách (Vedecká rada UK v Bratislave, Umelecká rada AMU v Prahe, Predsedníctvo Rady vysokých škôl, Kolégium ministra kultúry, člen Komisie MK SR pre výskum a vývoj, člen komisie ministra školstva pre tvorbu zákona o vysokých školách, člen Rady PRO SLOVAKIA, a pod.). Vyučuje predmety: Kostýmová tvorba, Hmotná kultúra, Organizácia divadelného festivalu.  

Doc. RNDr. Roman Frič, DrSc.

	Doc. RNDr. Roman Frič, DrSc. sa narodil v roku 1944.  V roku 1967 absolvoval Matematicko – fyzikálnu fakultu v Prahe v odbore matematická štatistika a pravdepodobnosť, kde v roku 1972 absolvoval aj rigorózne konanie (RNDr.). V rokoch 1969 až 1971 na Matematickom ústave ČSAV v Prahe absolvoval vedeckú výchovu a v roku 1971 získal kandidatúru vied (CSc.). Habilitačné konanie ukončil v roku 1993 na Matematicko – fyzikálnej fakulte v Bratislave v odbore geometria a topológia. V roku 1995 mu vedecká rada UPJŠ v Košiciach udelila vedeckú hodnosť doktora fyzikálno - matematických vied (DrSc.)  - Sekvenčná konvergencia: rozširovanie, zúplňovanie, zväčšovanie, iterovanie. Pracoval na Matematickom ústave ČSAV v Prahe (1967 – 1972), na Vysokej škole dopravy a spojov v Žiline (1972 – 1979), na Matematickom ústave SAV – pracovisko v Košiciach (od r. 1979 do teraz stále pracovný pomer trvá), v zimnom semestri v r. 1990 bol visiting professor – hosťujúci profesor na Washington State University, Pulmann USA, v r. 1998 externe na Katolíckej univerzite v Ružomberku (od r. 2000 súbežný pracovný pomer). Má dvoch vyškolených doktorandov. Publikoval 32 vedeckých prác v zahraničných karentovaných  časopisoch a zborníkoch, 21 vedeckých prác v domácich karentovaných časopisoch a zborníkoch, 41 vedeckých prác v domácich a zahraničných nekarentovaných časopisoch, 10 projektov. Má 111 citácií, z toho v 30 karentovaných časopisoch. Vykazuje 10 navrhnutých projektov. Je členom viacerých kolégií, rád, výborov (Kolégium SAV pre MFI, Komisia pre PhD. a DrSc. v odbore geoetria a topológia, Vedecká rada MÚ SAV, Redakčná rada „Tatra Mountains Mathematical Publications“ – MÚ SAV, „Studies of University in Žilina“, Výbor Slovenskej matematickej spoločnosti). Má za sebou pobyty na zahraničných univerzitách a iných vedeckých ustanovizniach (USA, Taliansko, Poľsko, Francúzsko, Japonsko, Veľká Británia, pobyty na akadémiách vied v r. 1980 – 1990 (PĽR, MĽR, NDR, BĽR). 

Prof. dr.  MA Ing. Július Horváth, Ph.D. 

	Prof. dr. Ing. Július Horváth, Ph.D. sa narodil 14. júla 1955. Vysokú školu ekonomickú v Bratislave ukončil v roku 1979 (Ing.). Magisterský akademický titul MA v odbore matematická štatistika získal v r. 1992 po štúdiu na Ball State University, Indiana, USA. Doktorandský akademický titul Ph.D. v odbore „ekonomika“ získal v r. 1996 na Southern Illinois University, Illinois, USA a v roku 2003 na Debrecínskej univerzite v Maďarsku. Od roku 2000 je profesorom na Stredoeurópskej univerzite (CEU) v Budapešti a od roku 2003 hosťujúcim profesorom na Univerzite Komenského v Bratislave. Vyučuje na Fakulte ekonomických a sociálnych vzťahov UK. Pracuje v skupine študijných odborov ekonómia a manažment. Zameriava sa najmä na ekonomickú teóriu, makroekonomiku a medzinárodné ekonomické vzťahy. Pracoval na Ekonomickom ústave ČSAV, Praha, 1980-1989, na  Southern Illinois University, Carbondale, Illinois, USA, 1990-1996, potom na Bonnskej univerzite, ZEI, Bonn, Nemecko, 1997-1998, na CERGE-EI, Karlova Univerzita Praha, Česko 1997, na Stredoeurópskej univerzite v Budapešti od r. 1999, súčasne externe aj na Fakulte ekonomických a sociálnych vied UK v Bratislave od r. 2003. Je vedúcim Katedry medzinárodných vzťahov a európskych štúdií CEU v Budapešti, pôsobí na Katedre ekonómie CEU. Napísal desiatky vedeckých prác, pôvodných vedeckých publikácií v zahraničných vedeckých časopisoch a v zborníkoch z vedeckých konferencií. Má 22 citácií v karentovaných časopisoch a 57 citácií v nekarentovaných časopisoch. Je člen Senátu a Vedeckej rady Stredoeurópskej Univerzity (CEU), Budapešť, Maďarsko, člen Vedeckej rady Fakulty sociálnych a ekonomických vied UK v Bratislave. Uskutočnil pobyty na zahraničných univerzitách: New York University, Bonn University, Bank of Finland, National Bank of Bulgaria, Catholic University Lima Peru, International Monetary Fund, University of Tilburgh, Varšavská Univerzita, Regensburgská Univerzita, Duisburgská Univerzita. 

Prof. Ing. Miroslav Líška, CSc.

	Prof. Ing. Miroslav Líška, CSc. sa narodil v roku 1956 v Liptovskom Mikuláši. V roku 1982 absolvoval Vysokú vojenskú technickú školu v Liptovskom Mikuláši, v roku 1989 získal vedeckú hodnosť kandidáta vied (CSc.) v odbore vojenská technika a v roku 1995 habilitoval na docenta v odbore technická kybernetika a umelá inteligencia vo vojenstve na Vojenskej akadémii v Liptovskom Mikuláši. V roku 2003 ho vymenoval prezident Slovenskej republiky za profesora v odbore Vojenské spojovacie a informačné systémy. V rokoch 1985 až 1988 študoval v internej vedeckej ašpirantúre na Katedre autonmatizovaných systémov riadenia a výpočtovej techniky VVTŠ. V roku 1989 absolvoval kurz pedagogiky a psychológie na Vojenskej akadémii v Brne v trvaní 5 mesiacov. Po ukončení vedeckej ašpirantúry pôsobil ako odborný asistent a náčelník skupiny technických prostriedkov počítačov, od 1. 3. 1993 bol ustanovený na funkciu vedúceho Katedry technickej kybernetiky (neskôr Katedry výpočtovej techniky a potom Katedry informatiky a výpočtovej techniky Vojenskej akadémie). Vykonával aj funkciu prodekana fakulty pre vedeckú činnosť a zahraničné styky, prorektora a v rokoch 1999 až 2002 aj rektora Vojenskej akadémie v Liptovskom Mikuláši. Vytváral a rozvíjal študijný odbor „Automatizácia velenia – elektronické počítače“ a odborne sa podieľal aj na tvorbe obsahu príslušných študijných odborov vrátane civilných. Je predsedom spoločnej odborovej komisie a spolugarantom odboru doktorandského štúdia, garantom predmetov týkajúcich sa informačných systémov. Vychoval troch doktorandov, pôsobí aktívne vo výskumnej činnosti v oblasti operačných systémov počítačov, počítačových sietí, atď. Je autorom 5 vedeckých prác, 4 vysokoškolských učebníc, 2 monografií, z toho 1 v zahraničí, 48 pôvodných vedeckých publikácií, z toho 6 v zahraničí, 15 publikovaných prác v zborníkoch z vedeckých konferencií, z toho 6 v zahraničí. Je členom viacerých vedeckých a odborných komisií a rád osobitne zameraných aj na informatiku. Vykazuje 6 citácií a ohlasov na vytvorené dielo. Bol členom konferencie veliteľov národných obranných akadémií krajín NATO v rokoch 1999 – 2002.  

Prof. JUDr. Peter Vojčík, CSc.

	Prof. JUDr. Peter Vojčík, CSc. sa narodil v roku 1951. Od roku 1974 doteraz pracuje na Právnickej fakulte UPJŠ v Košiciach na katedre občianskeho práva a venuje sa problematike občianskeho práva hmotného a v rámci nej osobitne problematike autorského práva a priemyselných práv. Rigoróznu prácu aj kandidátsku prácu napísal z oblasti občianskeho práva.. V roku 1984 ukončil vedeckú ašpirantúru na Právnickej fakulte UK v Bratislave a získal vedeckú hodnosť kandidáta vied. V roku 1988 bol vymenovaný za docenta v odbore občianske právo. V roku 2001 habilitoval na Právnickej fakulte UK v Bratislave a v januári 2003 bol vymenovaný prezidentom republiky za profesora. Od roku 1974 pôsobí na fakulte v pedagogickom procese, kde prednáša občianske právo hmotné, autorské právo a priemyselné práva. Je vedúcim a oponentom diplomových a rigoróznych prác, predsedom komisie pre štátne skúšky rigorózne skúšky. Je školiteľom doktorandov na PF UK v Bratislave, PF UMB v B. Bystrici, oponentom a členom komisií pre habilitačné konania a inauguračné konania na právnických fakultách v SR a v ČR. Od r. 1993 je prezidentom Slovenskej národnej skupiny AIPPI – Medzinárodného združenia na ochranu priemyselného vlastníctva a členom Prezidentskej rady AIPPI so sídlom v Zurichu. Je členom rôznych vedeckých rád, redakčných rád, spolupracuje s odborníkmi v zahraničí aj v rámci kontaktov príslušných katedier, ku rozvoju ktorých vzťahov prispel (ČR, Poľsko, Maďarsko, Švédsko a inde.). Pričinil sa významne o rozvoj vedy občianskeho práva a v rámci neho autorského práva a priemyselných práv. Bol garantom a spolugarantom viacerých vedeckých konferencií z tejto oblasti. Významne prispel k rozvoju legislatívy v uvedených oblastiach aj svojou praktickou činnosťou v príslušných orgánoch a komisiách. Je autorom 163 rôznych vedeckých a odborných publikácií a prác vydaných doma aj v zahraničí (napr. 5 monografií, 2 vysokoškolské učebnice,  6 vedeckých prác v domácich karentovaných časopisoch, 23 v nekarentovaných časopisoch, 17 skrípt a učebných textov, 32 odborných prác v domácich karentovaných časopisoch, v zahraničných odborných karentovaných časopisoch, atď. Má 106 citácií v zahraničných aj domácich publikáciách.